মমতার মুখে ‘টনসিল’ কে সেই ব্যক্তি?

ওয়েবডেস্ক- সকাল থেকেই চাপা উত্তেজনা ছিল। সোশ্যাল মিডিয়ায় জুড়েও চাঞ্চল্য, যে আজ তৃণমূল (Tmc) তাদের প্রার্থী তালিকা (Candidate List) প্রকাশ করবে। একাধিক নাম উঠে আসে, ছিল একাধিল সেলেবদের নামও। প্রার্থী তালিকা প্রকাশ করেই বড় চমক দিলেন তৃণমূল নেত্রী মমতা বন্দ্যোপাধ্যায় (Mamata Banerjee) । মঙ্গলবার সাংবাদিক বৈঠক থেকেই বিজেপি (Bjp) ও নির্বাচন কমিশনকে (Election Commission) একযোগে আক্রমণ করেন তৃণমূলনেত্রী মমতা বন্দ্যোপাধ্যায়।

বিজেপি পার্টিকে বলব এতো ভয় পাচ্ছেন কেন। এজেন্সি কে না এনে গ্যাস, স্কুলের সঙ্কট না করে রাজনৈতিক ভাবে লড়াই হোক। বিজেপির কমিশনকে বলব নোটিফিকেশন হল না, সব চেঞ্জ করে দিলেন। বিজেপির কথায় মেঘের আড়াল থেকে কেন খেলছেন? দরকারে প্রচারে নামুন। সব নিয়ম যখন ভঙ্গ করেছেন তখন মঞ্চ থেকে মিটিং করুন। প্রয়োজনে ভোটেও দাঁড়ান না। হাসিমুখে বলছি, আপনারা যতই চক্রান্ত করুন বিজেপি তো বাংলায় কোনও সম্ভাবনা নেই। আগের চেয়েও ওদের আসন সংখ্যা কমবে। তৃণমূল জিতলে বাংলা জিতবে। দিল্লি কা লাড্ডুরা জিততে পারবেন না। ওরা আমাদের কাছ থেকে সব পাওয়ার কেড়ে নিয়েছেন। তবে একটা পাওয়ার আমাদের হাতে রয়েছে। মনে রাখবেন, মানুষই শেষ কথা বলে’।

আরও পড়ুন- ২৯১ আসনে প্রার্থী ঘোষণা , তৃণমূলের প্রার্থী তালিকায় বিরাট চমক

সব অফিসার আমাদের অফিসার। আগামী দিনে এই সরকার থাকবে। আগের থেকে বিজেপির আসন তলানিতে নামবে। মমতা বন্দ্যোপাধ্যায় বলেন, বিজেপিকে বলব ভদ্রভাবে লড়াই করুন। মাননীয় প্রধানমন্ত্রী বাংলাকে টার্গেট করছেন কেন? মাথায় রাখবেন বাংলাকে যত আক্রমণ করবেন, বাংলা তত জবাব দেবে। বিজেপিকে ‘বসন্তের কোকিল’ বলেও কটাক্ষ করেন তৃণমূল নেত্রী। রাজ্যে বিপুল সংখ্যক কেন্দ্রীয় বাহিনী আনা নিয়েও প্রশ্ন তুলেছেন মমতা৷ মমতার প্রশ্ন, কয়েক লাখ সেন্ট্রাল ফোর্সকে কে খাওয়াবে? স্কুলগুলোর কী হবে ? গ্যাস কোথা থেকে আসবে? আসলে সলে এদেরকে দিয়ে অর্থ, অস্ত্র সরবরাহ করবে বলে এনেছে৷” হুঁশিয়ারির সুরে্ এও বলেন, “বাইরে থেকে লোক ঢুকিয়ে বাংলায় অশান্তির চেষ্টা করলে তা বরদাস্ত করা হবে না।

বিজেপিকে বিঁধে মুখ্যমন্ত্রী আরও বলেন, “দাঙ্গা লাগানোর কোনও প্ল্যান আছে নাকি? এখনও সাপ্লিমেন্টারি লিস্ট বের করেননি। ট্রাইব্যুনাল কবে হবে? কেস এখনও পেন্ডিং। আমি করেছিলাম কেস। আরএসএস এর কিছু লোক এনেছে। হরিয়ানা থেকে এনেছে। টনসিল বলে কাউকে এনেছে। যাতে টাকা ডিস্ট্রিবিউট করতে পারে। দাঙ্গা লাগাতে পারে। আমরা এখানে সবাই সম্প্রতি নিয়ে থাকি। দাঙ্গা লাগানো প্ল্যান। গায়ের জোরে সবাইকে বলছেন সেন্ট্রাল ডেপুটেশনে পাঠাও। জল কে দেখবে, পাওয়ার লোডশেডিং হলে কে দেখবে। কোথাও কিছু হলে আমায় দোষ দেবেন না। এদের টুঁটি চেপে ধরবেন। ২০২৬ এ ২২৬ এর বেশি সিট পেয়ে জিতব।”